‫הסמים של היטלר
‫לאורך מלה"ע השנייה ‫הציג את עצמו אדולף היטלר,
‫הפיהרר של גרמניה הנאצית,
‫כמנהיג עולמי וכמפקד צבאי ‫העשוי ללא חת.
‫כמנהיג "הגזע העליון", ‫הוא נחשב כמעט לאלוהים.
‫אך מאחורי דלתות סגורות ‫הסתיר היטלר סוד שמור היטב.
‫זאת הכניסה לבונקר ‫הפרטי של היטלר.
‫כשנכנסנו לשם, מצאנו את התרופות ‫של היטלר מפוזרות על הרצפה.
‫אף שהציג עצמו כמנהיג הנחוש של ‫אומה המורכבת מגיבורים אמיצים,
‫היה הפיהרר שבר כלי ‫מבחינה גופנית.
‫בקטעי סרטים נחשפת חומרת מחלתו ‫בחודשי המלחמה האחרונים.
‫הנה הרעד ביד השמאלית.
‫סביר להניח שהוא סבל ‫בשלב זה מבעיה התנהגותית,
‫שללא ספק השפיעה על כישוריו ‫לנהל את מלחמת העולם השנייה.
‫הרופא האחראי לטיפול התרופתי ‫שקיבל היטלר היה תיאודור מורל.
‫רבים סברו שהוא נוכל.
‫לאורך מלחמת העולם השנייה ‫טיפל מורל בפיהרר
‫באמצעות קוקטייל של סמים ממכרים ‫ותרופות מוזרות מתוצרת בית.
‫לעתים קיבל היטלר ‫כמה זריקות ביום.
‫מקבלים את הרושם שהיטלר ‫נהפך לבסוף לכרית סיכות,
‫כי הוא קיבל מספר ‫מדהים של זריקות.
‫במסמכים ‫שהסיווג שלהם הוסר,
‫כמו גם ביומניו הפרטיים ‫שכתב רופאו של היטלר,
‫נחשפים חומרת ההידרדרות במצבו ‫הגופני של הפיהרר, תלותו ברופאו
‫ואופן ההשפעה שהיתה לכך ‫על תפקודו כמנהיג גרמניה הנאצית.
‫אלה חושפים ריקבון מוסרי ‫בלבו של הרייך השלישי.
‫החקירה הזאת על היטלר ועל צריכת ‫הסמים שלו מתחילה כאן,
‫במשרדו של ביל פנגופולוס, ‫הסוחר בחפצים בעלי ערך היסטורי.
‫לאחר 25 שנות אספנות, ‫ביל נתקל לאחרונה בממצא חשוב.
‫עותק של דוח מטעם ‫המודיעין הצבאי האמריקאי
‫על התיק הרפואי של היטלר.
‫נראה שאלה רישומי אק"ג, ‫שמראים את קצב הלב של היטלר.
‫יש גם כמה צילומי רנטגן ‫לסיכום המסמך.
‫קציני המודיעין האמריקאים חקרו
‫כמה מהסודות ‫האינטימיים ביותר של הפיהרר.
‫עמוד 18, נטייה מינית.
‫אין ספק שהוא לא ‫היה סוטה או הומוסקסואל.
‫התיק הרפואי של היטלר ‫מכיל תגלית מרעישה.
‫בעמוד 11 נמצאת ‫רשימה של תרופות.
‫יש ברשימה יותר מתריסר תרופות, ‫אולי שני תריסרים ואולי אפילו יותר.
‫הרבה תרופות שונות.
‫כמה מהן בלתי מזיקות, כמה מהן ‫מזיקות במידת מה וכמה מהן רעילות.
‫מסקרן לדעת מה עלול שילוב ‫התרופות האלה לגרום לאדם,
‫שבריאותו טובה בלעדיהן.
‫לדעתי, החלק הזה ‫הוא המעניין ביותר בדוח.
‫בסך הכול נטל היטלר יותר משבעים ‫סוגי תרופות במשך מלה"ע השנייה.
‫כיצד השפיעו עליו התרופות האלה?
‫היטלר היה לפיהרר ‫של גרמניה הנאצית ב-1934.
‫הוא הבטיח לכונן אימפריה נאצית ‫שתימשך אלף שנים.
‫תורת השנאה הגזענית שהפיץ ‫הובילה לניסיון לבצע רצח עם,
‫כדי לחסל את כל יהודי אירופה.
‫מאחורי תורה זו עמדה האמונה ‫הנאצית בעליונות הגזע הארי,
‫שהתאפיינה בהתנהגותו מלאת ‫הגאווה והביטחון של הפיהרר החדש.
‫היטלר היה רק בן 45.
‫לטענתו, מלבד הפעמים שבהן נורה ‫או שאף גז במלה"ע הראשונה,
‫הוא מעולם לא היה חולה.
‫המציאות היתה שונה לגמרי.
‫לאמיתו של דבר, ‫הוא היה היפוכונדר חרדתי.
‫ב-1936 הוא נשבה בקסמיו ‫של ד"ר תיאודור מורל.
‫לפני שהיטלר הכיר אותו, ניהל מורל ‫מרפאה פרטית בקורפורסטנדאם,
‫רחוב קניות אופנתי.
‫אנחנו עולים במדרגות ‫למרפאה של תיאודור מורל.
‫חדר המדרגות מפואר מאוד.
‫פרופ' סר ריצ'רד אוונס הוא חוקר בעל ‫שם להיסטוריה של הרייך השלישי.
‫זה החדר המקורי ‫שבו טיפל מורל בחולים שלו.
‫אפשר לראות שהוא ‫עדיין משמש כמרפאה.
‫במרפאה האלגנטית הזאת
‫סיפק מורל טיפול רפואי דיסקרטי ‫לחברה הגבוהה של ברלין.
‫נסיך הכתר הגרמני ומנהיג פינלנד ‫היו בין המטופלים שלו.
‫קבוצה אחת מהאליטה הברלינאית ‫נמנעה בתחילה משירותיו.
‫היו לו כמה בעיות בתקופה ‫המוקדמת של שלטון הנאצים,
‫כי היתה לו חזות יהודית למדי ‫לפי התפיסות הנאציות.
‫גון עורו ושערו היו כהים והוא היה ‫שחום, ולכן התחיל לאבד מטופלים.
‫כדי להתגבר על הבעיה הזו ‫הוא הצטרף למפלגה הנאצית.
‫הוא היה אופורטוניסט. ‫מטופלים התחילו לחזור אליו,
‫אך בשלב זה הגיעו ‫גם מטופלים מסוג שונה.
‫הוא התחיל לקבל מטופלים ‫רבים יותר מהשלטון הנאצי.
‫מורל האזין לרכילות של המטופלים ‫החדשים שלו מהאליטה הנאצית,
‫וכך נודע לו על הבעיות ‫הרפואיות של היטלר.
‫הוא סבל תמיד מפרכוסים בבטן,
‫כי הוא היה צמחוני מסוג מסוים מאוד.
‫הוא אהב מאוד שעועית, ‫אבל שעועית היא קשה לעיכול.
‫הוא אכל שעועית מעוכה, ‫כי מצב שיניו היה רע,
‫והבל פיו היה נורא. ‫הוא סבל תמיד מעוויתות בקיבה.
‫מצב בריאותו היה קשה מאוד.
‫בתיק הרפואי של היטלר ‫יש תיאור של דגימת צואה שלו.
‫היא היתה בצבע חום-אפור ‫מלוכלך, דלילה מאוד ורכה.
‫נוסף על כך הוא סבל קשות מגזים.
‫ב-1936, מורל יצר לעצמו הזדמנות.
‫הוא נפגש עם הפיהרר באמצעות ‫אחד מלקוחותיו הנאצים
‫והמליץ על תרופה ‫לטיפול בכאבי הבטן של היטלר.
‫היא נקראה "מוטפלור",
‫וזאת העדות הראשונה ‫לגישה הבלתי רגילה של מורל
‫לטיפול התרופתי בהיטלר.
‫מורל האמין שהגורם לפרכוסים ‫בקיבה של היטלר היה זיהום חיידקי,
‫ושכדי לטפל בכך יש לספק לו ‫חיידק "טוב" ממעיים של אדם בריא.
‫המוטפלור פותח ‫במלחמת העולם הראשונה,
‫באמצעות מיצוי חיידק ‫מצואה של חיילים גרמנים.
‫בדרך כלשהי הצליח מורל ‫לשכנע את הפיהרר האסטניס
‫ליטול את התרופה הזאת.
‫מורל טיפל בעשירים, ‫במפורסמים ובבעלי השררה.
‫התנהגותו עם החולים שלו ‫הקנתה לו מוניטין.
‫בדרך כלשהי, הוא שילב ‫יחס של כבוד ונימוס
‫עם סוג מסוים של תקיפות,
‫מה שהיה בלתי רגיל למדי.
‫לדעתי, הדבר מצא חן בעיני היטלר.
‫יתר על כן, התברר לזכותו של מורל, ‫שהטיפול המוזר במוטפלור נשא פרי.
‫היטלר אמר בהזדמנות ‫מסוימת ב-1936:
‫"ד"ר מורל ריפא אותי, ואילו ‫רופאים אחרים נתנו לי טיפול כושל".
‫זו היתה נקודת מפנה משמעותית ‫במערכת היחסים שלהם.
‫בתחילת 1937, ד"ר תיאודור מורל ‫מונה לרופא האישי של הפיהרר.
‫אף שלא היה לו מעמד צבאי, ‫מורל עיצב לעצמו מדים.
‫מטה אסקלפיוס מוזהב ‫עיטר את צווארונו,
‫ורופא צבאי אמיתי תיאר ‫את מדיו כתחפושת ראוותנית.
‫כמה מהתרופות של מורל ‫משמשות כיום ברפואה הווטרינרית.
‫כשסוכני מודיעין ראיינו אנשים ‫מפמלייתו של היטלר לאחר המלחמה,
‫הם תיארו את מורל כפיקח, ‫אך גם כרופא אליל.
‫מורל היה רופא אליל, ‫מתחזה ואיש מכירות ממולח.
‫היה צריך לאסור עליו ‫לעסוק בכלל ברפואה,
‫מלבד מאשר במרפאה וטרינרית.
‫אך תחת זאת הוא טיפל ‫באדם החזק ביותר בעולם.
‫זמן קצר לאחר שמינה את מורל,
‫התחיל היטלר להוציא לפועל ‫את תוכניתו להשתלט על העולם.
‫ראשית הוא פקד על חייליו ‫לפלוש לאוסטריה ולצ'כוסלובקיה.
‫לאחר מכן, ב-1939, ‫פלשה גרמניה לפולין.
‫בתוך שנה, כמעט כל אירופה ‫נרמסה תחת מגפי הנאצים.
‫בסרטון המפורסם הזה ‫מהקיץ של שנת 1940
‫מקבל אדולף היטלר ‫את כניעת צרפת.
‫ברקע אפשר לראות את הרופא ‫האישי של הפיהרר מתבונן וצוחק.
‫לד"ר תיאודור מורל ‫היה מידע ממקור ראשון
‫על מהלכי המלחמה של גרמניה,
‫והוא העלה את הכול על הכתב.
‫שלום. ‫- שלום.
‫ההיסטוריון ד"ר הנריק אברלה ‫הגיע לארכיון הפדרלי הגרמני
‫כדי להציג לנו את היומנים ‫המדהימים של תיאודור מורל.
‫הנה היומנים של תיאודור מורל.
‫יומניו של מורל ‫הם בעלי חשיבות היסטורית,
‫מאחר שהם לא עוסקים באמת בו, ‫כי אם במטופל שלו, אדולף היטלר.
‫היומנים עמוסים בפרטים.
‫הם כוללים לוחות שנה שבהם פירט ‫מורל את שגרת יומו של היטלר,
‫לצד יומן שמכיל תיאור מפורט ‫של נפשו וגופו הדואבים של היטלר
‫ושל המענה הטיפולי שקיבל.
‫הוא ערך רשימות פרטיות
‫והוא מדייק מאוד ‫בתיעוד הטיפול שנתן לו.
‫ברור שמורל רצה ‫שיהיו לו ביטחונות מול יריביו
‫ומול הגסטפו, ‫המשטרה החשאית הנאצית,
‫במקרה שהיטלר ימות מסיבה כלשהי.
‫היומנים חושפים את חייו ‫הפרטיים של הפיהרר
‫ושופכים אור על כמה מהרגעים ‫המכריעים במלחמת העולם השנייה.
‫7 באוגוסט 1941.
‫התקשרו וזימנו אותי בדחיפות ‫לפיהרר. הגעתי לשם במהירות.
‫הוא אמר לי שהרגיש ‫סחרחורת ונאלץ לשבת.
‫הוא אמר: "אני לא יודע מה קורה שם" ‫וטפח על מצחו.
‫"אני מרגיש מוזר מאוד".
‫דברים אלה נכתבו באוגוסט 1941,
‫חודשיים מתחילת הפלישה הגרמנית ‫המקוללת לרוסיה הסובייטית.
‫הכוחות הגרמניים ‫ספגו פגיעות כבדות.
‫המבצע היה כעת בשלב מכריע.
‫למרבה האסון, התברר שעוצמת ‫הצבא הסובייטי לא הוערכה כראוי.
‫אחד המפקדים שלו ציין ‫לאחר מכן שהיטלר התלונן:
‫"אם הייתי יודע שיש להם טנקים כה ‫רבים, הייתי שוקל את הפלישה שוב".
‫היטלר זעם על סוכנויות הביון שלו.
‫הפיהרר אמר לי, "היתה לי ‫התקפת זעם איומה לפני זמן לא רב.
‫"הייתי נסער מאוד ‫ומאז אני מרגיש חלש".
‫כדי להרגיע את הפיהרר, הציע ‫מורל טיפול בלתי שגרתי נוסף.
‫הוא הקיז דם באמצעות עלוקות ‫שהוצמדו לרקותיו של היטלר.
‫מורל ציין שהיטלר חשב שהטיפול ‫בעלוקות "אינו בלתי נעים".
‫מקור הטיפול הזה בעולם העתיק,
‫וברוב מקצועות הרפואה הפסיקו ‫להשתמש בו מאה שנה קודם לכן.
‫הטיפול לא שיפר ‫את המצב לטווח הרחוק,
‫ומורל נקט טיפול קיצוני יותר, ‫סמים קשים.
‫הוא ניסה להרגיע את היטלר ‫בסמי ברביטורט.
‫את השימוש של היטלר ‫בסמים חקרו הפרמקולוגים
‫ד"ר שרה ביילי ופרופ' רולנד ג'ונס.
‫נהגו להשתמש ‫בברביטורטים לטיפול בחרדה
‫וכסמים מרגיעים,
‫עד שפותחו סמים מוצלחים יותר ‫ובטוחים יותר.
‫ברביטורטים הם סמים,
‫שאנשים אולי מכירים,
‫אם הרדימו חיית מחמד ‫אצל וטרינר.
‫סוג הברביטורט שמורל נתן להיטלר ‫באוגוסט 1941 היה ברום נרווציט.
‫20 באוגוסט 1941. ‫היטלר היה עצבני.
‫הידיים שלו רעדו והוא היה מבולבל.
‫נתתי לו כפית של ברום נרווציט.
‫לאחר מכן הוא ישן ללא הפרעה.
‫אני מתאר לעצמי ‫שהוא ישן שינה עמוקה.
‫ללא ספק. כפית מהסם הזה היא ‫מנה נכבדה וללא ספק תרדים אדם.
‫לפי עצתו של מורל, החל היטלר ‫ליטול ברביטורטים כמעט מדי לילה.
‫תכלית האידיאולוגיה הנאצית ‫הגזענית היתה טיהור העם הגרמני.
‫כושר גופני ובריאות ‫היו ערכים עליונים,
‫אך הפיהרר עשה צעד ראשון לקראת ‫פיתוח תלות בטיפול שקיבל מרופאו.
‫בסוף אוגוסט 1941
‫הניח היטלר שהתגבר על העיכובים ‫הראשונים ברוסיה הסובייטית,
‫וצבאו חידש את התקדמותו ‫המהירה מזרחה.
‫ד"ר תיאודור מורל רשם:
‫29 באוגוסט 1941. הפיהרר ‫קיבל את הזריקות שלו כרגיל.
‫הוא מרגיש טוב.
‫בשנה לאחר מכן ‫הגיעה העוצמה הנאצית לשיאה.
‫בקיץ 1942
‫השתרעה האימפריה של הפיהרר ‫מהאוקיינוס האטלנטי לים התיכון,
‫ולאורך אלפי ק"מ במעמקי רוסיה.
‫הנאצים כבר החלו ‫ביישום "הפתרון הסופי",
‫שהיה ניסיונם להשמיד את כל ‫האנשים שנחשבו בלתי רצויים.
‫בינתיים המשיך היטלר לצרוך סמים.
‫הוא לא צרך סמים ‫רק לפני שהלך לישון.
‫מאז 1937 הוא צרך אותם ‫גם כשהתעורר בבוקר.
‫לרוב הוא התחיל את היום ‫בזריקת גלוקוז.
‫הדבר מקביל לשתיית משקה אנרגיה ‫או קוקה קולה כשסובלים מחמרמורת.
‫בעיקרון, מדובר ‫במקור מיידי לאנרגיה.
‫ביומנים של מורל נחשף, שהיטלר ‫לא בלע את גלוקוז הבוקר שלו,
‫אלא קיבל אותו בזריקה.
‫רק זריקות נראו לו כטיפול רציני, ‫בניגוד לגלולות או לכדורים, למשל.
‫הוא לא החשיב אותם ‫לרפואה ראויה לשמה.
‫כמעט בכל רישום ביומן מאז אוגוסט ‫1941, מציין מורל שמלבד גלוקוז,
‫היטלר קיבל גם זריקה ‫של תוספי ויטמינים.
‫הטיפול, לפחות שתי זריקות ‫כמעט מדי יום,
‫נהפך לשגרה מייסרת ‫מבחינת הפיהרר.
‫מדהים כמה פעמים הוא מציין ‫שעיקם את המחט כשהזריק להיטלר.
‫הוא לא היה מוצלח במיוחד. ‫- הטכניקה שלו לא היתה מוצלחת.
‫מקבלים את הרושם שהיטלר ‫נהפך לבסוף לכרית סיכות,
‫כי הוא קיבל מספר ‫מדהים של זריקות, לדעתי.
‫היטלר היה תלוי ‫ברופא שלו עד כדי כך,
‫שהוא אף הזמין את תיאודור מורל ‫לצאת איתו לחופשה,
‫בברגהוף, בית הנופש שלו ‫בהרים בדרום גרמניה.
‫אנחנו נמצאים בהריסות ברגהוף,
‫בית הנופש של היטלר בהרים.
‫ההיסטוריון טים רייבאק חקר ‫את ההריסות הידועות לשמצה
‫במשך עשרים שנה.
‫אלה צילומים מסרטים ביתיים ‫של אווה בראון, שצולמו כאן.
‫המרפסת התחילה באזור הזה ‫והגיעה עד לשם.
‫אלה סצנות קלאסיות של אנשים ‫שנהנים מהשמש על המרפסת.
‫היטלר נהג לראות ‫את האנשים האלה כמשפחתו.
‫חוג אנשים קרוב מאוד ואינטימי ‫הקיף את היטלר.
‫הוא הכיל אנשים מימיה הראשונים ‫של התנועה הנאצית,
‫אך גם אנשים שהצטרפו מאוחר יותר.
‫כמה מהם היו נאצים נאמנים קנאים, ‫וכמה מהם היו רק אופורטוניסטים.
‫כמו בחצר מלוכה טיפוסית,
‫כולם התחרו על טובות הנאה ‫וניסו לכבוש לעצמם מקום.
‫מורל מופיע תכופות ‫בסרטים הביתיים של אווה בראון.
‫מורל הגיע לשם והיה חלק מהפמליה,
‫אך הוא נהפך בהדרגה ‫לחלק מהמעגל הפנימי, לדעתי.
‫לא היה צפוי שאדם כמו מורל ‫יכבוש את לבו של מנהיג כה חשוב.
‫בתיק של המודיעין הצבאי האמריקאי ‫מתואר הרופא של היטלר
‫כבעל הרגלים היגייניים של חזיר.
‫הוא אכל ברעשנות, לעס ברעש ‫וגיהק. הוא הלך והשמין.
‫היה לו ריח גוף נורא.
‫אווה בראון, בת זוגו של היטלר, ‫התלוננה בפני היטלר על ריח גופו,
‫והוא אמר, "אני לא מעסיק ‫את ד"ר מורל בשל ריח גופו,
‫"אלא כדי שיעניק לי טיפול רפואי".
‫מורל כונה בפי יריביו בחוג הפנימי ‫של היטלר: "רייכשפריצנמייסטר",
‫המומחה של הרייך ‫למחט האימפריאלית.
‫יריביו של מורל גם הטילו ספק ‫במחויבותו הכנה למטרות הנאציות.
‫הוא לא היה נאצי ולא היה אידאולוג. ‫הוא גם לא הפגין עניין בפוליטיקה.
‫הוא לא היה ראוי להיות ‫חלק מהפמליה של היטלר,
‫פשוט כי הוא לא היה אידאולוג.
‫אך למורל היתה סיבה טובה ‫להיות קרוב לפיהרר: כסף.
‫הוא החזיק וילה גדולה, ‫כאן, בפרוור יוקרתי של ברלין,
‫באמצעות כספים שהרוויח ‫בזכות ניצול קרבתו לפיהרר.
‫לאחר הפלישה ‫לברית המועצות ביוני 1941
‫נוצרו למורל הזדמנויות חדשות
‫לרכוש עסקים באזורים ‫שהנאצים כבשו במזרח אירופה.
‫זאת, באמצעות כך ‫שכפה את מכירתם
‫או באמצעות רווח ‫מהפיכתם ל"אריים",
‫כי בכל מקום ‫שהנאצים כבשו,
‫הם זרקו את היהודים מהניהול ‫של חברות ומהבעלות עליהן
‫ואף רצחו אותם.
‫מורל השתלט על הבעלות ‫של מפעל כימי גדול בהונגריה,
‫לצד מפעלים אחרים ‫בצ'כוסלובקיה ובגרמניה עצמה.
‫היטלר מילא תפקיד מכריע במזימה ‫של הרופא שלו להתעשר מהמלחמה.
‫היטלר סייע לו להשיג חוזים.
‫למשל, לספק תרופות למיליוני ‫גרמנים כשהחמירו את הקיצוב.
‫הוא קיבל חוזה לספק לחיילים ‫הגרמנים אבקה לטיפול בכינמת.
‫היו מיליוני חיילים, ‫מדובר בחוזה בהיקף עצום.
‫אך היה פגם קטלני ‫בתוכנית העסקית של מורל.
‫אימפריית התרופות שלו הסתמכה על ‫ניצחונותיו של המטופל שלו במלחמה,
‫ובסוף שנת 1942 ‫החל הפיהרר לספוג תבוסות.
‫ראשית הדפו כוחות בעלות הברית ‫את הגרמנים מצפון אפריקה.
‫במזרח הם איבדו צבא שלם ‫של מאות אלפי גברים בסטלינגרד.
‫בפומבי, הפיהרר התייחס ‫בביטול לתבוסות האלה,
‫אך מורל ציין שביחידות, ‫היטלר היה עגמומי ואפילו מדוכא.
‫17 בדצמבר 1942.
‫הפיהרר אמר לי שבמשך כל היום ‫עליו להתמודד עם דאגות אין-ספור.
‫הוא אמר שהוא חי רק למען המולדת,
‫אבל אם הוא יחלה במחלה סופנית, ‫יהיה עליי לומר לו זאת.
‫כשמאזן המלחמה השתנה והפיהרר ‫גילה שהוא זקוק לתמיכה נוספת,
‫הוא נעזר יותר ויותר ‫בשירותיו של מורל.
‫1943. אפילו כאשר התחילו ‫הנאצים להפסיד במלחמה,
‫הציג את עצמו הפיהרר לעם הגרמני ‫כמלא חיים וכעשוי ללא חת כתמיד.
‫היה מדובר בתעמולה, בשקר.
‫היטלר הבין בהתמדה ‫שהוא נחל תבוסה במלחמה
‫וניסה ככל יכולתו לשנות את המצב. ‫הוא היה נתון במתח עצום.
‫בלתי אפשרי לא לשים לב,
‫שבגלל המתח הזה החלה בריאותו ‫של היטלר להידרדר מסיבות שונות.
‫ד"ר תיאודור מורל השגיח על ‫ההידרדרות במצבו של היטלר מקרוב
‫ותיאר אותה ביומנים שלו.
‫6 ביולי 1943. הפיהרר ‫לא ישן אמש בגלל החרדות שלו.
‫אתמול בבוקר התחלנו בהתקפת ‫הנגד שלנו בחזית המזרחית.
‫18 ביולי. ‫הפיהרר ביקש לראות אותי.
‫הוא סובל מכאבי בטן עזים ‫מאז שלוש לפנות בוקר ולא ישן כלל.
‫בייאושו החליט מורל לבצע ‫תפנית דרמטית בטיפול של היטלר
‫ולתת לו סמי קשים יותר, ‫במינון גדול יותר.
‫הוא התחיל במשכך כאבים חזק ‫לטיפול בפרכוסי הקיבה שלו: יוקודל.
‫התרופה מבוססת על מורפיום, ‫בדיוק כמו הרואין.
‫היטלר השתמש בה 24 פעמים.
‫היא היתה רק תרופה אחת ‫מתוך לפחות 16 תרופות שונות,
‫שמורל השתמש בהן ‫כדי לטפל בהיטלר הדואב ב-1943.
‫התגובה הראשונה שלי היתה
‫הלם מכך שאדם אחד ‫מקבל כל כך הרבה תרופות.
‫אחת התרופות המוזרות ביותר ‫שמורל הזריק להיטלר
‫היתה תמצית זרע של שור.
‫היא נועדה להמריץ את הטסטוסטרון,
‫והיטלר קיבל אותה תכופות כששהה ‫בחברת אווה בראון בברגהוף.
‫נדהמתי מכך שחלק מהתרופות ‫שהוא קיבל היו מוזרות מאוד.
‫אם מישהו היה רושם אותן היום, ‫איש לא היה חולם להשתמש בהן.
‫כמו רבות ‫מהשקפות העולם הנאציות,
‫גם היחס לסמים היה ‫הגיוני רק במידה מועטה.
‫החלום של גרמניה טהורה ‫מבחינה גזעית נתמך
‫בפולחן של כושר גופני.
‫אך לאומה הגרמנית היתה גם ‫חיבה לסמים ובמיוחד למתאמפטמין.
‫בשלבים הראשונים של המלחמה ‫דרבנו חיילים גרמנים לפני הקרב
‫באמצעות גרסה מוקדמת של ‫מתאמפטמין, שנקרא פרביטין.
‫מיליוני פועלי מפעלים ‫ועקרות בית השתמשו בסם הזה
‫כדי להתמודד עם המצוקות ‫בגרמניה בתקופת המלחמה.
‫בקיץ 1943,
‫כשהפיהרר המותש קיים ‫פגישה מכריעה עם מוסוליני,
‫החליט מורל לתת לו פרביטין.
‫היטלר היה כנראה ‫תחת השפעת קריסטל מת'
‫והתרברב בפני מוסוליני ‫ללא הפסקה במשך שעתיים.
‫ב-1944, מינון התרופה ‫שנדרש להיטלר נהיה מופרז,
‫אפילו לפי קנה המידה של מורל.
‫הוא חשש עתה שהמטופל שלו ‫סובל מבעיה יסודית.
‫בין עמודי היומן החושפני שלו
‫קיימת עדות מרעישה ‫למהות הבעיה הזאת.
‫אלה רישומי אק"ג, ‫שמתעדים את קצב לבו של היטלר.
‫יש בידינו סדרה של רישומי אק"ג.
‫הרישום הראשון הוא משנת 1941,
‫ולאחר מכן יש סדרה ‫של רישומי אק"ג משנת 1944.
‫האק"ג מ-1941 רגיל לחלוטין.
‫אבל אפשר לראות סדרה של שינויים ‫באופן שבו הלב שלו נרגע.
‫סדרת השינויים הזאת ‫מחמירה בבדיקות האחרונות שלו.
‫שינויים אלה הם עדות לכך ‫שמשהו אצלו לא היה כשורה.
‫מורל חשב שהוא יודע מה מקור ‫הבעיה: העורקים של היטלר נסתמו.
‫החולי הזה, שגורם חולשה, ‫נקרא כיום מחלת לב כלילית,
‫ומתח מחמיר את המצב.
‫אם מישהו מניח שלהיטלר ‫היתה מחלת לב כלילית,
‫רישומי האק"ג האלה ‫תומכים לגמרי בהנחה הזאת.
‫התסמינים לכך הם ‫קושי להירדם, עייפות ותשישות.
‫תוך כדי כך ייתכן שהוא סבל גם ‫מתחושות אי-נוחות או חרדה.
‫כל אלה הם תסמינים אפשריים.
‫התסמינים מערערים ‫את הביטחון העצמי,
‫ונוצרת תחושה שהקרקע ‫נשמטת מתחת לרגליים,
‫כי הבעיה הזאת מעידה ‫שהחיים בני חלוף.
‫השרת האישי של הפיהרר ‫העיד לאחר מכן,
‫שבשנת 1943 הוא הזדקן בן לילה,
‫ומורל נלחם כדי להרגיע ‫את פחדיו של היטלר ביחס לבריאותו.
‫היטלר חשב שהוא גוסס.
‫ב-1944 נמצא ד"ר תיאודור מורל ‫במצב כמעט בלתי אפשרי.
‫בריאותו של המטופל שלו, ‫אדולף היטלר, הידרדרה במהירות.
‫לבו היה חלש.
‫אך תפקידו של מורל היה ‫לדאוג שהפיהרר ימשיך לתפקד,
‫והוא נתן לו שני ממריצים מלאכותיים: ‫קורמין וקרדיאזול.
‫אלה תרופות חזקות מאוד ‫שמשפיעות על מערכת העצבים.
‫כשנותנים את הסמים האלה ‫לעכברושים או לעכברים,
‫הם סובלים מהתקפים חמורים.
‫מינון נמוך יותר, שלא מביא לעוויתות, ‫גורם להם להפגין חרדה.
‫הסם הזה עלול גם לגרום ‫תחושת עצבנות או להמריץ.
‫כדי לבטל את השפעתם ‫הממריצה של הסמים,
‫מורל נתן להיטלר ‫תרופות הרגעה רבות יותר.
‫ב-1944 השתמש הפיהרר בתערובת ‫הרסנית של סמי מרץ ודיכוי.
‫שנינו נדהמנו מכך שהוא היה ‫בכלל מסוגל לעשות משהו
‫תחת השפעת קוקטייל ‫התרופות שהוא קיבל.
‫שגרת יומו של הפיהרר ‫נעשתה משונה מאוד.
‫באחד מרישומיו ביומן ‫בתחילת שנת 1944
‫תיאר מורל איך ישב ושתה תה עם ‫היטלר עד אחרי השעה חמש בבוקר.
‫לאחר מכן ישן היטלר עד מאוחר, ‫בד"כ בהשפעת סמי הרגעה.
‫בשנים 1943 ו- 1944,
‫כשחלה תפנית לרעה ‫מבחינת גרמניה במלחמה
‫ובריאותו של היטלר התרופפה,
‫הוא המשיך לבלות ‫במעון הנופש שלו בהרים.
‫עם התבוסות במלחמה החלו אנשים ‫להתפכח מהאשליה שייצג היטלר,
‫והתעוררו כלפיו תחושות בוז.
‫היטלר הרגיש את זה והחל להרגיש ‫לא בנוח במחיצת אנשי הצבא שלו,
‫והוא הסתגר יותר ויותר ‫בקרב החוג הקרוב אליו.
‫מורל היה חלק מהמעגל הפנימי ‫של היטלר מאז 1937.
‫כשמחלתו הוחמרה ‫והטיפולים נעשו קיצוניים,
‫התקרבו מורל והיטלר אפילו יותר,
‫כפי שניתן לראות ‫בתכנון של הבונקר כאן.
‫זאת הכניסה לבונקר הפרטי ‫של היטלר בברגהוף.
‫אפשר לראות שערמו עליו עפר ‫כדי לבודד אותו היטב.
‫כשחופרים מתחת לעפר ‫מגיעים לגרם מדרגות,
‫שיורד למטה למעמקי ההר.
‫נכנסנו לבונקר כשהגישה אליו ‫עדיין היתה מותרת.
‫הרצפה עדיין היתה מכוסה ‫שברים וחפצים מאותה תקופה,
‫שנשארו שם כפי שהיו,
‫בהם גם התרופות של היטלר, ‫שפשוט היו מפוזרות על הרצפה.
‫משם הוביל מסדרון ‫לסדרה של חדרים.
‫מעבר למסדרון, מול החדר ‫של אווה בראון ואדולף היטלר,
‫היו המגורים הפרטיים של ד"ר מורל.
‫לפי הסמיכות הגאוגרפית ניתן לדעת,
‫שמורל מילא תפקיד מרכזי ‫בחייו של היטלר.
‫זאת עדות לקרבה הנפשית ‫שהיטלר הרגיש כלפיו,
‫שהתבטאה גם בקרבה גופנית.
‫ב-6 ביוני 1944
‫החל הקרב שעתיד לקבוע ‫את גורל המלחמה: יום הפלישה.
‫כוח פלישה עצום של חיילים ‫קנדים, בריטים ואמריקאים
‫נחת בנורמנדי, בחוף הצפוני ‫של צרפת, עם שחר.
‫היטלר היה בעיצומה ‫של חופשת קיץ ארוכה בברגהוף.
‫הוא היה ער עד שלוש לפנות בוקר
‫ונראה שקיבל את החדשות ‫על הפלישה רק בשעה עשר.
‫באותה עת כבר פרצו ‫אלפי חיילי כוחות הברית
‫מבעד לקווי ההגנה ‫הגרמניים הראשונים.
‫בששת השבועות הבאים המשיך ‫הקרב הגורלי להשתולל בצפון צרפת.
‫היטלר ביקר בחזית, אך לרוב ‫התנוון בברגהוף בחברת הרופא שלו.
‫מורל אפילו לא מציין ‫את יום הפלישה ביומן שלו.
‫ב-14 ביולי כבר נמצא מספר עצום של ‫חיילי בעלות הברית על אדמת צרפת.
‫גרמניה הפסידה בקרב על נורמנדי.
‫הפיהרר ומורל עזבו ‫לבסוף את ברגהוף.
‫הם מעולם לא שבו לכאן.
‫בתוך שנה, היטלר ואנשים רבים ‫מהחוג הפנימי שלו כבר מתו.
‫ב-20 ביולי 1944 ‫כתב ד"ר תיאודור מורל ביומן שלו:
‫"התנקשות בפיהרר".
‫גרמניה הנאצית היתה מוקפת עתה ‫בכוחות עצומים של בעלות הברית.
‫כמה ממפקדי הצבא של הפיהרר ‫היו משוכנעים שהמלחמה אבודה
‫ורצו להשיג הסכם שלום.
‫לכן הם ניסו להיפטר מאדולף היטלר ‫באמצעות פיצוץ המפקדה שלו.
‫החדר שהיטלר שהה בו נחרב ‫בהתפוצצות וארבעה אנשים נהרגו.
‫לפי הסברה, אלה המכנסיים ‫הקרועים שלבש הפיהרר.
‫היטלר ציפה ‫לתרחיש כזה זה זמן מה,
‫כי הוא ידע שהגנרלים עושים מאמץ ‫משותף לסלק אותו מהשלטון.
‫היטלר כעס והחליט ‫לנקוט אמצעים קיצוניים.
‫רבים הוצאו להורג, והיטלר כנראה ‫צפה בצילומי ההוצאות להורג.
‫היטלר צולם מבקר את הפצועים ‫שנפצעו בפיצוץ שנועד לו.
‫זהו תעלול תעמולה ‫שמטרתו להוכיח שהוא לא נפגע.
‫אך ביומנו כתב מורל ‫שעורות התוף של היטלר נקרעו
‫ושהם עדיין זבים דם.
‫על רגליו היו חתכים ‫והוא ספג כוויות בידיו.
‫הוא סבל מכאב מייסר ‫ולכן נזקק לטיפול תרופתי מתמיד.
‫על פי הוראתו של היטלר, ‫אך גם מבחירה אישית,
‫מורל החל לתת להיטלר ‫הרבה יותר סמים,
‫עד שמספר הזריקות והכדורים ‫שקיבל בכל יום היה מדהים.
‫לאחר הפיצוץ במפקדה המזרחית ‫של היטלר ביולי 1944,
‫התלות שלו במורל התחזקה מאוד.
‫אך באווירה הרעילה של פרנויה ‫ובגידה בקרב הפמליה של היטלר,
‫מורל גילה שחייו שלו מצויים בסכנה.
‫יריביו של מורל גילו,
‫שתרופה לטיפול בגזים ‫שהוא נתן להיטלר
‫הכילה סטריכנין, רעל עכברים.
‫הם האשימו את מורל ‫בניסיון להרעיל את המטופל שלו.
‫ניסיון התנקשות בפיהרר ‫הסתיים תמיד בהוצאה להורג.
‫לכן אם היה ניסיון ‫התנקשות בהרעלה,
‫היו מוציאים להורג ‫גם את האחראי לכך.
‫ביומן שלו התלונן מורל ‫שיריביו שמחו לאידו.
‫הוא ידע שהאדמה רועדת תחתיו,
‫ולכן עוררה תגובתו של הפיהרר הלם.
‫היטלר תמך במורל וסילק את יריבי ‫הרופא שלו מהמפקדה של הפיהרר.
‫לפי היומן, מורל חש הקלה ‫שהותר לו להישאר בתפקידו
‫והוא נדהם מכך ‫שהיטלר תמך בו ללא עוררין.
‫התמיכה של היטלר היא הוכחה ‫לתלות החזקה שלו ברופאו.
‫יתר על כן, לא היו כעת למורל ‫יריבים על תשומת לבו של הפיהרר.
‫מכל מקום, צבא סובייטי עצום ‫הלך וסגר על גרמניה מהמזרח.
‫מתחת לחניון ולגן המשחקים האלה ‫בברלין נמצא הבונקר של היטלר.
‫היטלר העתיק את משכנו ‫לכאן בינואר 1945.
‫הוא דרש שתומכיו יצטרפו אליו ‫למערכה האחרונה
‫בבירה של הרייך השלישי.
‫היטלר דרש נאמנות מוחלטת ‫למטרתו מכל מי שהיה שם.
‫הוא אפילו הורה להוציא להורג בירייה ‫את גיסו, פגליין, באשמת עריקות,
‫כי הוא עזב את הבונקר ללא רשות.
‫רוב אלה שנכנסו לבונקר ‫של הפיהרר בברלין
‫נחשבו נאצים נאמנים.
‫אך מורל היה תמיד אופורטוניסט.
‫מורל ביקש מהיטלר ‫כמה פעמים רשות להתפטר,
‫אך היטלר סירב, ‫ומורל נשאר כי הוא הבין,
‫שאם יעזוב ללא רשות, ‫יוציאו אותו להורג.
‫ניצולים מהבונקר של הפיהרר ‫תיארו לאחר מכן את הלך הרוח
‫באותם ימים אחרונים.
‫המצב נעשה קדחתני ‫כשהחזית הלכה והתקרבה.
‫כוחות צבא נשלחו ‫לאזורים שכבר נכבשו.
‫המצב השתנה משעה לשעה. ‫המצב היה מתוח מאוד.
‫בינואר 1945
‫התקדם הצבא הסובייטי ‫במהירות לכיוון ברלין.
‫בתחילת פברואר עצרו הסובייטים ‫במרחק של כארבעים ק"מ מהעיר.
‫הסובייטים חיכו ‫לפני שהנחיתו את מכת המוות.
‫באותה עת כבר היה ‫בוודאי ברור למורל
‫מה המחיר שישלם על כך ‫שהיה רופאו של היטלר.
‫בפברואר 1945 ‫הקיץ הקץ על הרייך השלישי.
‫אדולף היטלר הסתתר ‫בבונקר שלו בברלין
‫והמתין להתקפה ‫האחרונה של הסובייטים.
‫הרופא שלו, תיאודור מורל, היה לצדו.
‫13 בפברואר 1945.
‫הפיהרר התנהג כלפיי באופן מוזר.
‫מצב רוחו היה רע והוא היה גס רוח.
‫מצבו הכללי של היטלר היה ‫ללא ספק כבר ירוד מאוד בשלב זה.
‫הבעיות בקיבה, ‫הבעיות בלב, לחץ הדם.
‫כל החוליים שלו משכבר ‫הלכו והחמירו.
‫בשלב זה כבר שלף מורל ‫את השפן האחרון שלו מהכובע.
‫בשנה החולפת הוא נתן להיטלר ‫סם שרקח בעצמו.
‫הוא נקרא ויטמולטין פורטה.
‫נראה שהוא הכיל מרכיב ‫רב עוצמה: קריסטל מת',
‫שהיה ידוע באותה עת ‫בגרמניה כ"פרביטין".
‫ייתכן בהחלט שהוויטמולטין ‫שהיטלר קיבל הכיל פרביטין.
‫כשבדקו את התרופה הזאת, ‫נמצא פרביטין בחלק ממנה.
‫סביר להניח שהיטלר ‫כבר לקח קריסטל מת' בעבר,
‫בפגישה עם מוסוליני.
‫נראה שעתה הוא נעשה ‫משתמש קבוע.
‫הוא קיבל 9 זריקות של הוויטמולטין ‫החשוד הזה בעת שהותו בבונקר.
‫במרס 1945 תכנן ‫הפיהרר את ההגנה על ברלין.
‫לשרידים האחרונים של הצבא הגרמני ‫הוסיפו הנאצים גם ילדים.
‫כנראה הסרטון האחרון של הפיהרר
‫הוא הליטוף מעורר החרדה הזה ‫של ילד על לחיו.
‫בקטע הזה מסתתר ‫גם סוד מעורר תדהמה,
‫שחקר הנוירולוג ד"ר טום האטון.
‫בקטע שהושמט בעריכה ‫מצולם הפיהרר מאחור.
‫ידו רועדת באופן בלתי נשלט.
‫הנה הרעד ביד השמאלית.
‫אף שהוא אוחז ‫משהו בידו השמאלית,
‫לדעתי, בניסיון לעצור את הרעד,
‫בשלב זה כבר היה הרעד ניכר מדי.
‫הסרט הזה הוא הוכחה ברורה, ‫שהיטלר היה חולה בפרקינסון.
‫רעד הוא רק התסמין ‫הגלוי ביותר למחלת פרקינסון,
‫שעלולה להרוס ‫באטיות את הגוף ואת הנפש.
‫התסמינים האחרים של פרקינסון, ‫שהשפיעו עליו כנראה יותר מהרעד,
‫היו קשיון בשרירים והאטה בתנועות.
‫בדומה לאובדן הגמישות בתנועה,
‫במחלת פרקינסון כרונית נפגעת ‫גם יכולת הגמישות הקוגניטיווית,
‫כלומר היכולת לעבור במהירות ‫ממחשבה למחשבה,
‫והיתה לכך ללא ספק השפעה ‫על יכולתו לנהל את מלה"ע השנייה.
‫היטלר לא היה כשיר בגופו ובנפשו ‫להגיב לקצב האירועים המהיר,
‫בשעה שהרייך השלישי ‫הלך והתמוטט סביבו.
‫מצבו הלך והורע, הוא ידע ‫שהוא מתנועע באטיות ובנוקשות
‫ושקולו נחלש.
‫ככל שמחלתו הורעה, ‫כך גברה תלותו במורל,
‫שטען שהוא יכול לטפל במחלה ‫ולהביא להחלמתו.
‫לדעתי, הוא פיתח ‫תלות נפשית בתיאודור מורל,
‫שלא נפסקה עד הרגע האחרון.
‫בסוף מרס עמדו הרוסים ‫לצאת למתקפה על ברלין.
‫זמנו של היטלר ושל אלה שהיו עמו ‫בבונקר של הפיהרר כבר כמעט אזל.
‫מורל, שהיה עסוק בהישרדותו,
‫ניהל שיחה הזויה עם הפיהרר.
‫31 במרס 1945. ‫הצעתי לכתוב תולדות מחלה.
‫הפיהרר ענה, "מעולם לא הייתי חולה ‫ולכן אין מה לכתוב".
‫היטלר איבד קשר עם המציאות ‫ביחס להתמוטטותו הגופנית.
‫הוא גם עדיין היה בהכחשה ‫ביחס לתוצאות המלחמה,
‫אפילו ב-16 באפריל, כאשר יצאו ‫הסובייטים לבסוף למתקפה על ברלין.
‫הצבא האדום תקף בצבא ‫של כמעט שניים מיליון וחצי חיילים.
‫הגרמנים הגנו על העיר בצבא ‫קטן בהרבה, שכלל גם ילדים.
‫האווירה נעשתה מנותקת ‫מהמציאות יותר ויותר.
‫היטלר ערך ישיבות צבאיות שבהן ‫הזיז, על המפות שעל השולחן,
‫יחידות של חיילים ‫שלמעשה לא היו קיימות עוד,
‫גדודים שכל חייליהם נהרגו או נשבו.
‫הוא המשיך לדבר, ‫כשהוא אחוז קדחת,
‫על ניצחון.
‫לאחר ארבעה ימי לחימה בלבד פרצו ‫הסובייטים את קווי ההגנה הגרמניים.
‫נראה שעתה כבר אין מוצא ‫לאלה שנותרו בבונקר של הפיהרר.
‫אך מורל היה אופורטוניסט
‫וב-21 באפריל הוא ערך ‫את הרישום האחרון שלו ביומנו.
‫הוא כולל מילה אחת: "פיטורים!"
‫זה היה החסד האחרון של היטלר.
‫הוא אמר, "תחזור למרפאה ‫שלך בקורפורסטנדאם".
‫כשמורל ציין שכל ברלין הופצצה ‫ושלא נותרו חולים לטפל בהם,
‫כי הם נהרגו או שהם מסתתרים,
‫היטלר אמר, "אם כך, ‫מוטב שתטוס למקום בטוח".
‫מורל עזב את הבונקר של הפיהרר ‫השכם בבוקר 22 באפריל.
‫ברלין כבר היתה ‫באותה שעה לשדה קרב.
‫הבריטים והאמריקאים הפציצו ‫את העיר ללא הפסקה ובהיקף עצום.
‫הרוסים עמדו בשערי העיר.
‫גם הצבא הסובייטי הפגיז את העיר.
‫מורל חצה את העיר הבוערת.
‫הוא ניצל את מעמדו ‫כרופא האישי של היטלר
‫הצליח לעלות על אחד המטוסים ‫האחרונים שיצאו מברלין.
‫לאחר המלחמה הוא נאסר על ידי ‫המשטרה הצבאית האמריקאית,
‫שגם חקרה אותו.
‫הוא שוחרר מבלי ‫שהואשם בפשעים כלשהם.
‫הוא מת בגרמניה מבעיות רפואיות ‫שנגרמו בגלל השמנת יתר.
‫שעות ספורות בלבד לאחר ‫שמורל עזב אותו, התמוטט היטלר.
‫הוא אמר לאנשים ששהו בבונקר ‫בדמעות זעם שהוא מתכוון להתאבד.
‫ההודאה שלו בתבוסה ‫היתה כעת בלתי נמנעת.
‫לדעת היסטוריונים רבים ‫המלחמה כבר הוכרעה,
‫כשהיטלר נכנס לבונקר של הפיהרר.
‫אך בחודשים האחרונים של המערכה ‫האחרונה והאבודה הזאת,
‫בעוד מורל תחזק את היטלר
‫באמצעות דיאטה אכזרית ‫של סמי מרץ ודיכוי,
‫נהרגו רבים אחרים, ‫בהם קורבנות חפים מפשע.
‫היטלר ניסה כל העת ‫לדחות את קץ המלחמה.
‫הוא הצליח לעשות זאת ‫בעזרת הרופא שלו.
‫היטלר ירה בעצמו ב-30 באפריל.
‫כעבור שבוע אחד בלבד ‫הקיץ סוף כל סוף הקץ על המלחמה.
‫תרגום אס-די-איי: שלמה ליברמן ‫עריכת לשון: רתם כסלו